༡༥ བ ༦། གཙང༌། ཤོག ༡༣ བ ༤ ལོངས་སྤྱོད་བྱ་དང་།
5 ཞོལ། ཤོག ༡༦ ན ༡། གཙང་། ཤོག ༡༣ བ ༥ ལོངས་སྤྱོད་བྱ་དང་།

24 མཁས་གྲུབ་རྗེའི་གསུང་འབུམ་མ།
ནི་དབུ་ཙམ་ལ་བྱེད་པ་ཡིན་ནོ། །ཞབས་ནི་འཕོ་བ་བཅུ་གཉིས་དང་། དུས་བཞི་ཡང་ནི་དེ་བཞིན་
ནོ། །ཞེས་པ་ཕྱི་ལ་སྦྱར་ན། ཕྱི་རོལ་ན། ཉི་ཟླའི་ཁྱིམ་གྱི་འཕོ་བ་བཅུ་གཉིས་ཡོད་དེ། དེ་ཡང་ལུག་
གི་ཁྱིམ་ལ་སོགས་པའི་ཁྱིམ་རེ་རེ་ལ་བརྟེན་པ་ཟླ་བ་བཅུ་གཉིས་པོ་དེ་ཡང་དུས་ཀྱི་དབང་གི་བཞིར་
འགྱུར་ཏེ། དགུན་དཔྱིད་གཉིས། དབྱར་སྟོན་གཉིས་དེ་བཞིའོ།
དེ་བཞིན་དུ་ནང་ལ་སྦྱར་ན། གོང་དུ་བཤད་པའི་ལྟེ་བ་སྤྲུལ་པའི་སྐུ་འཁོར་ལོའི་རྩ་བ་དྲུག་
ཅུ་རེ་བཞི་ལ་རིམ་པ་ལྔ་ཡོད་པའི་རིམ་པ་གསུམ་པ་རྩ་འདབ་བཅུ་དྲུག་པ་དེ་ལ། གཡས་ནས་རྩ་
དྲུག །གཡོན་ནས་རྩ་དྲུག་སྟེ་བཅུ་གཉིས་དང་། དུས་བཞི་དང་འདྲ་བའི་མཚམས་ཀྱི་རྩ་བཞིའོ། །རྩ་དེ་
དག་གི་ནང་ནས་རླུང་རྒྱུ་བ་ལ་སྦྱར་ན་གཡས་ཀྱི་རྩ་ནང་ནས་རླུང་གི་འཕོ་བ་དྲུག་གཡོན་གྱི་རྩ་ནང་
ནས་འཕོ་བ་དྲུག་སྟེ། བཅུ་གཉིས་པོ་དེ་དག་ཐམས་ཅད་ཀྱང་དུས་བཞི་དང་འདྲ་བར་རྩ་བཞིར་འདུས་
སོ། །དུས་འཁོར་དང་མ་རྒྱུད་འགའ་ཞིག་ཏུ། སྟེང་གི་སྣ་སྒོ་ནས་ཀྱང་རླུང་གི་འཕོ་བ་བཅུ་གཉིས་
བཤད་དོ། །དེ་ལ་སྦྱར་ན་སྟེང་གི་སྣ་སྒོ་ནས་རླུང་གི་འཕོ་བ་བཅུ་གཉིས་ཏེ། དེ་ཐམས་ཅད་ཀྱང་། ས་
རླུང་ཆུ་རླུང་མེ་རླུང་རླུང༌གི་རླུང་ལ་སོགས་པའི་འཕོ་བ་བཞིར་འདུས་པས་དུས་བཞིའོ། །དེས་ན་དེ་
དག་འགགས་ཤིང་དག་པའི་ཆ་ནས་ཞབས་བཅུ་དྲུག་གོ།
མཚོན་བྱ་རྣམས་ནི་སྟོང་པ་དང་། །སྙིང་རྗེ་ཡང་ནི་བཅུ་དྲུག་གཉིས། །ཞེས་པ་ཡུལ་ཆོས་
ཐམས་ཅད་བདེན་པར་གྲུབ་པས་སྟོང་པའི་སྟོང་ཉིད་དང་། ཡུལ་ཅན་བདེ་ཆེན་གྱི་ཡེ་ཤེས་གཉིས།
དབྱེར་མི་ཕྱེད་པར་སྦྱར་བའི་བདེ་སྟོང་གི་ཡེ་ཤེས་མཚོན་ཏེ། དེའང་གཡོན་གྱི་ཕྱག་མཚན་བཅུ་དྲུག་
གིས་སྟོང་པ་ཉིད་མཚོན་ཅིང༌གཡས་ཀྱི་ཕྱག་མཚན་བཅུ་དྲུག་གིས་བདེ་བ་ཆེན་པོ་མཚོན་ལ། ཕྱག་
ནོ། །སྟོང་པ་ཉིད་ལ་ཡང་སྟོང་བཞི་ཆོས་ཅན་མི་འདྲ་བའི་སྒོ་ནས། ཕྱི་སྟོང་པ་ཉིད་སོགས་བཅུ་དྲུག་
གཉིས་ཀྱིས་ཕྱག་མཚན་གཅིག་ཐུན་མོང་དུ་བཟུང་བས་ནི་བདེ་སྟོང་དབྱེར་མེད་དུ་སྦྱོར་བ་མཚོན་
ཡོད་པའི་རྒྱུ་མཚན་གྱིས་དེ་དག་དང་དབྱེར་མེད་དུ་སྦྱོར་བའི་བདེ་ཆེན་གྱི་ཡེ་ཤེས་བཅུ་དྲུག་ཏུ་
འགྱུར་ཏེ།
ཕྱི་སྟོང་པ་ཉིད་དང་དབྱེར་མེད་པའི་བདེ་ཆེན་སོགས་བཅུ་དྲུག་ཡོད་ཀྱང་། བདེ་ཆེན་ལ་
1 ཞོལ། ཤོག ༡༦ བ ༡། གཙང༌། ཤོག ༡༤ ན ༤ སྟོང་ཉིད་དང་།
2 ཞོལ། ཤོག ༡༦ བ ༤ བདེ་ཆེན། བཅུ་དྲུག་ཡོད་ཅིང་། གཙང༌། ཤོག ༡༤ ན ༦ བདེ་སོགས་བཅུ་དྲུག་ཡོད་ཅིང་།

འཇིགས་བྱེད་བཅུ་གསུམ་མའི་བསྐྱེད་རིམ། 25
སྙིང་རྗེའི་མིང་གིས་བསྟན་པ། བླ་མེད་ཀྱི་སྐབས་སུ་ཤིན་ཏུ་མང་ངོ༌། །གླང་ཆེན་པགས་པ་བགེགས་
ཆེན་ཏེ། །ཞེས་པ་དྲང་དོན་ལ་སྦྱར་ན། བགེགས་ཀྱི་རྒྱལ་པོ་ནི་བི་ན་ཡ་ཀའི་པགས་པ་ཡིན་ལ། དེ་
གྱོན་པས་བགེགས་ཐམས་ཅད་འཇོམས་པ་མཚོན་ལ། ངེས་དོན་ལ་སྦྱར་ན་གླང་པོས་གཏི་མུག་
མཚོན་ལ། དེའི་པགས་པ་རློན་པ་སྐུ་ལ་གསོལ་བས་གཏི་མུག་རྩད་ནས་སྤངས་པ་མཚོན། དྲག་
པོའི་གཟུགས་ནི་སྡུག་བསྔལ་ཆེ། །བསལ་ཞིང་རྣམ་པར་འཇོམས་པའི་གཙོ། །ཞེས་པ་ནི་དྲག་
པོའི་སྐུར་བསྟན་པའི་དཔལ་རྡོ་རྗེ་འཇིགས་བྱེད་ཆེན་པོའི་སྐུ་ནི་སྡུག་བསྔལ་སེལ་ཞིང་།
རྣམ་པར་
འཇོམས་པའི་གཙོ་བོ་སྟེ་མཆོག་གོ །དེ་ཡང་ཐ་མལ་གྱི་གཟུགས་སོགས་ཉེར་ལེན་གྱི་ཕུང་པོ་
བཅོམ་ཞིང་དག་པའི་ཆ་ནས་མཚོན་པ་ཡིན་ནོ།།
ཁ་དོག་ནག་པོ་བྱམས་པ་ཆེ། །ཞེས་པ་སྐུ་དྲག་པོའི་སྐུར་ཡོད་ཀྱང་། སེམས་ཅན་ཐམས་ཅད་
ལ་བུ་གཅིག་པ་ལྟར་བརྩེ་བའི་བྱམས་པའི་ཐུགས་དང་ལྡན་ཅེས་པའོ། །ཐོད་པའི་རྒྱན་ནི་མི་འགྱུར་
བའོ། །ཞེས་པ་ལ། ཁ་ཅིག་ཐོད་སྐམ་ལྔས་དབུ་བརྒྱན་པ་ཡེ་ཤེས་ལྔའི་དག་པ་ལ་སྦྱོར་ཡང་། མངོན་
པར་བྱང་ཆུབ་པ་ལྔ་དག་པའི་ཡེ་ཤེས་ལྔ་མཚོན་པ་ནི། སྟེང་ཞལ་གྱི་རལ་པའི་ཟུར་ཕུད་ལྔ་ཡིན་པར།
སློབ་དཔོན་མི་བསྐྱོད་པས་བཤད་ཅིང་། དེས་ན་ཐོད་པའི་རྒྱན་ནི་མི་འགྱུར་བ། །ཞེས་པ་སྐྲ་གྱེན་དུ་
བརྫེས་པས་མཚོན་པའི་མི་གནས་པའི་མྱང་འདས་དེ་ཐོབ་པ་ནི། དེས་བརྟན་པའི་གཡུང་དྲུང་གི་སྐུ་
མཚོན་ལ། ཁམས་དཀར་པོ་དེ་ཨ་བ་དྷཱུ་ཏཱིའི་ནང་ནས་བབ་པ་ལ་དགའ་བ་བཞི་སྐྱེ་ཞིང་མས་བརྟན་གྱི་
དགའ་བཞི་སྐྱེས་པའི་མཐར་ལྷན་ཅིག་སྐྱེས་དགའ་ཐོབ་པ་ན། དེ་ལས་གོང་དུ་འགྲོ་རྒྱུ་མེད་ཅིང་སླར་
ལྡོག་མི་སྲིད་པས་དེ་ཡང་མཚོན་ནོ། །དཀྱིལ་འཁོར་ལྷ་ནི་ཐམས་ཅད་ཀྱི། །རང་བཞིན་འབྱུང་བའི་
དུས་དག་གོ །ཞེས་པ་དཀྱིལ་འཁོར་གྱི་དག་པ་ཡིན་གྱི་གཙོ་བོའི་དག་པ་མིན་པས་སྐབས་འདིར་མི་
དགོས་སོ། །དུས་གསུམ་གྱིས་ནི་སྐུ་གསུང་ཐུགས། །ཞེས་པ་ནི་ལམ་ལ་སྦྱར་ན། འདས་པ་མཚོན་
པའི་རླུང་ཕྱིར་འབྱུང་བ། མ་འོངས་པ་མཚོན་པའི་རླུང་ནང་དུ་འཇུག་པ་ད་ལྟར་བ་མཚོན་པའི་རླུང་
རླུང་འབྱུང་འཇུག་གནས་གསུམ་དང་གདངས་ཡི་གེ་གསུམ་དང་དབྱེར་མེད་
ནང་དུ་གནས་པ་སྟེ།
1 ཞོལ། ཤོག ༡༦ བ ༦ གཟུགས་ཟག་བཅད་ཉེར་ལེན་ གཙང་། ཤོག ༡༤ བ ༢ གཟུགས་ཟེར་གྱི་ཉེར་ལེན་
2 ཞོལ། ཤོག ༡༧ ན ༡ ཞེས་པའོ།

26 མཁས་གྲུབ་རྗེའི་གསུང་འབུམ་མ།
པར་སྦྱོར་བའི་རྡོ་རྗེའི་བཟླས་པའི་རླུང་གི་རྒྱུ་བ་རགས་པའི་ཆ་ནས་སྐུ་གསུང་ཐུགས་སོ༎
འབྲས་བུ་ལ་སྦྱར་ན་སྐུ་སྤྲུལ་སྐུ། གསུང་ལོངས་སྐུ། ཐུགས་ཆོས་སྐུ་ཡིན་ལ། འོ་ན་ལོངས་
སྐུ་ལ་གསུང་གི་ཐ་སྙད་བྱེད་པ་ཅི་ཡིན་ཅེ་ན། ཐེག་པ་ཆེན་པོའི་ཆོས་ལ་རྫོགས་པར་ལོངས་སྤྱོད་
པས་ལོངས་སྤྱོད་རྫོགས་སྐུ་ཞེས་སྒྲ་བཤད་བྱེད་པ། ཐེག་ཆེན་གྱི་ཆོས་ལ་གཙོ་བོར་བྱེད་པ་ནི།
གཙོ་བོར་གསུང་གི་བྱེད་པས་དེའི་སྒོ་ནས་ལོངས་སྤྱོད་རྫོགས་སྐུ་དང་། གསུང་གི་ཐ་སྙད་འདོགས་
སོ། །བསྐྱེད་རིམ་གྱི་སྐབས་སུ་སེམས་དཔའ་སུམ་བརྩེགས་བསྒོམས་པས་སྦྱང་གཞི་དང་སྦྱར་ན།
དམ་ཚིག་སེམས་དཔའ་རགས་པ་གནས་སྐབས་པའི་ལུས་དང་ཆོས་མཐུན་ནོ། །ཡེ་ཤེས་སེམས་
དཔའ་ཕྲ་བ་གཉུག་མའི་ལུས་ལ་རླུང་སེམས་གཉིས་ཡོད་པས་རླུང་དང་ཆོས་མཐུན། ཏིང་ངེ་འཛིན་
སེམས་དཔའ་དོན་གྱི་འོད་གསལ་གྱི་ཡེ་ཤེས་མཚོན་ལ་དམ་ཚིག་སེམས་དཔའ་སྒྱུ་ལུས་གྲུབ་པ་
དེས་གདུལ་བྱའི་དོན་དུ་བསམ་བཞིན་ཁམས་རགས་པའི་ལུས་གཟུང་བ་མཚོན་ནོ། །འབྲས་བུ་ལ་
སྦྱར་ན། དམ་ཚིག་སེམས་དཔའ་སྤྲུལ་སྐུ། ཡེ་ཤེས་སེམས་དཔའ་ལོངས་སྐུ། ཏིང་ངེ་འཛིན་སེམས་
དཔའ་ཆོས་སྐུ་མཚོན་པ་ཡིན་ནོ༎
སྲོག་ཆགས་ཀྱི་གདན་གྱི་འོག་ཏུ་མནན་པའི་ཚངས་པ་དང་དབང་པོ་ལ་སོགས་པའི་ལྷ་
ཆེན་པོ་བརྒྱད་ཀྱི་དག་པ་ལ་ལཱ་ལི་ཏའི་གཞུང་དུ་མ་བྱུང་ཡང༌། དེ་དག་ནི་བཅོམ་ལྡན་འདས་རྡོ་
རྗེ་འཇིགས་བྱེད་ཆེན་པོས་བདུད་བཞི་འཇོམས་ཤིང་སྤངས་པ་མཚོན་ལ། དེ་དག་ཀྱང་ཚངས་པ་
སོགས་དངོས་མིན་ཏེ། ཡེ་ཤེས་རང་སྣང་ལས་གྲུབ་པའི་གཞལ་ཡས་ཁང་གི་ནང་དུ་འཇིག་རྟེན་
པའི་ལྷ་དེ་དག་འོངས་དོན་མེད་དོ། །དེས་ན་ལྷ་ཀླུ་གདུག་པ་ཅན་རྣམས་ཀྱི་བསམ་པ་ལ་བདག་
ཅག་རྣམས་ཀྱི་གཙོ་བོ་ཡང་ཞབས་འོག་ཏུ་མནན་ནས་འདུག་ན་བདག་ཅག་རྣམས་ལྟ་ཅི་སྨོས་ཞེས་
སྒྲག་པར་འགྱུར་བའི་ཕྱིར་དུ་བཀོད་པ་ཙམ་ཡིན་ནོ། །ད་ནི་ཕྱི་ནང་གི་དག་པ་རྣམས་ཀྱི་མཚོན་
དོན་གྱི་སྟེང་ནས། དེ་དག་ལམ་གྱི་རིམ་པར་སྦྱར་”ནས་བཤད་ན་དེ་ཡང་ཕྱི་རོལ་ན་ལོ་གཅིག་
1 ཞོལ། ཤོག ༡༧ ན ༦ ཞེ་ན།
2 ཞོལ། ཤོག ༡༧ བ ༦། གཙང༌། ཤོག ༡༥ ན ༦ སྐྲག་པར་
3 ཞོལ། ཤོག ༡༨ ན ༡། གཙང༌། ཤོག ༡༥ ན ༧ རིམ་པ་རྩད་ནས་

འཇིགས་བྱེད་བཅུ་གསུམ་མའི་བསྐྱེད་རིམ། 27
ལ་ཟླ་བ་བཅུ་གཉིས་ཡོད་པ་ལྟར། ནང་ན་ཉིན་ཞག་གཅིག་ལ་རླུང་གི་འཕོ་བ་བཅུ་གཉིས་ཡོད་པ་
སོགས་རེ་རེ་ནས་རིམ་བཞིན་སྦྱར་བའི་ཕྱི་ནང་གི་དུས་ཀྱི་ཆ་དག་པ་ནི། སྐུའི་དབྱིབས་ཙམ་གྱིས་
མཚོན་པ། དུས་ནི་དཔའ་བོ་ཆེན་པོའི་གཟུགས། །ཞེས་བཤད་ལ། དེ་ལྟ་བུའི་དཔའ་བོ་ཆེན་པོ་རྡོ་
རྗེ་འཇིགས་བྱེད་དེ། གླང་ཆེན་པགས་པ་བགེགས་ཆེན་ཏེ། །ཞེས་མཚོན་པའི། ཉོན་མོངས་པ་མ་
རིག་པ་རྩད་ནས་སྤངས་པའི་ཡིན་ལ། མ་རིག་པ་སྤངས་པ་དེ་ཡང་གཉེན་པོ་ལམ་ཇི་འདྲ་གཅིག་
རྒྱུད་ལ་བསྐྱེད་པའི་སྟོབས་ཀྱིས་ཡིན་ནོ།༧།མཚོན་བྱ་རྣམས་ནི་སྟོང་པ་དང༌། །སྙིང་རྗེ་ཡང་ནི་བཅུ་
དྲུག་གཉིས། །ཞེས་པས་གཡས་ཀྱི་ཕྱག་མཚན་བཅུ་དྲུག་གིས་མཚོན་པའི་བདེ་ཆེན་གྱི་ཡེ་ཤེས་
དང་། གཡོན་གྱི་ཕྱག་མཚན་བཅུ་དྲུག་གིས་མཚོན་པའི་སྟོང་ཉིད་གཉིས། ཕྱག་གཉིས་ཀྱིས། ཕྱག་
མཚན་གཅིག་ཐུན་མོང་དུ་བཟུང་བས་མཚོན་པའི་བདེ་སྟོང་དབྱེར་མི་ཕྱེད་པར་སྦྱར་བའི་བདེ་སྟོང་
གི་ཡེ་ཤེས་རྒྱུད་ལ་སྐྱེས་པའི་སྟོབས་ཀྱིས་ཡིན་ནོ༎
དེ་ཉིད་ཐབས་གང་ལ་བརྟེན་ནས་སྐྱེ་བར་བྱེད་ན། བཞོན་པ་བཅུ་དྲུག་དུས་དང་ནི། །ཞེས་པ་
ནང་ལ་སྦྱར་བ་ལྟ་བུ་ལ་སོགས་པའི་རོ་རྐྱང་གི་རླུང་ཨ་ཝ་དྷཱུ་ཏཱིའི་ནང་དུ་ཞུགས་གནས་ཐིམ་གསུམ་
བྱས་པ་ལ་བརྟེན་ནས་སྐྱེས་དགོས་སོ། །དེ་ཉིད་ཐབས་གང་ལ་བརྟེན་ན། དེ་ལ་ནང་གི་རྐྱེན་དང༌། ཕྱིའི་
རྐྱེན་གཉིས་ལས་ནང་གི་རྐྱེན་ནི། དུས་གསུམ་དག་^པ་སྐུ་གསུམ་མོ། །ཞེས་པས་མཚོན་ཞིང་བརྟན་
པའི་རླུང་འཇུག་གནས་ལྡང་གསུམ་རང་གདངས་གསུམ་དང་དབྱེར་མི་ཕྱེད་པར་སྦྱར་བའི་ཟབ་མོ་
རྡོ་རྗེའི་བཟླས་པ་དང་། ཕྱིའི་རྐྱེན་ལས་དང་ཡེ་ཤེས་ཀྱི་ཕྱག་རྒྱ་ལ་བརྟེན་ནས། རླུང་དྷཱུ་ཏཱིའི་ནང་དུ་
ཞུགས་གནས་ཐིམ་གསུམ་བྱེད་དགོས་ཡུམ་དང་སྦྱར་བའམ། མཚན་མ་གྱེན་དུ་འགྲེང་བས་ནི་བདེ་
1 ཞོལ། ཤོག ༡༨ ན ༢། གཙང༌། ཤོག ༡༥ བ ༡ ཞེས་པ་མཚོན་པའི་
2 ཞོལ། ཤོག ༡༨ ན ༣། གཙང་། ཤོག ༡༥ བ ༢ སྟོབས་ཀྱི་ཡིན་ན་མཚོན་བྱ་རྣམས་ནི་སྟོང་ཉིད་སྙིང་རྗེ་ཆེན་པོ་བཅུ་དྲུག་
གཉིས་ཞེས་པས།
3 གཙང༌། ཤོག ༡༥ བ ༢ ཡེ་ཤེས་དང་། གཡོན་གྱི་ཕྱག་མཚན་བཅུ་དྲུག་གིས་མཚོན་པའི་བདེ་ཆེན་གྱི་ཡེ་ཤེས་དང་། གཡོན་གྱི་
ཕྱག་མཚན་བཅུ་དྲུག་གིས་
4 ཞོལ། ཤོག ༡༨ ན ༦། གཙང་། ཤོག ༡༥ བ ༥ དུས་གསུམ་པོ་ནི་སྐུ་
5 ཞོལ། ཤོག ༡༨ བ ༡། གཙང༌། ཤོག ༡༥ བ ༥ གསུམ་གྱི་རང་གདངས་

28 མཁས་གྲུབ་རྗེའི་གསུང་འབུམ་མ།
བ་ཆེན་པོ་མཚོན་ལ། དེ་ཡང་ཡུམ་དངོས་སུ་མེད་ཀྱང་མཚན་མ་གྱེན་དུ་འགྲེང་བ་ལ་བརྟེན་ནས་བདེ་
ཆེན་འདྲེན་ནུས་པས། འཇིགས་བྱེད་ནི་དཀྱིལ་འཁོར་གཞན་དང་མི་འདྲ་བར་དཔའ་བོ་གཅིག་པ་ལྟ་
བུ་ལ་ཡང་། རྫོགས་རིམ་གྱི་སྨིན་བྱེད་ཆ་ཚང་བར་ཡོད་ཅེས། རྗེ་བཙུན་རིན་པོ་ཆེའི་གསུང་རབ་
རྣམས་སུ་ཡང་ཡང་གསུང་བའི་རྒྱུ་མཚན་དེ་ཡིན་ནོ། །ལཱ་ལི་ཏའི་གཞུང་ནས་འབྱུང་བའི་དག་པ་སྦྱོར་
ཚུལ་དང་། དེ་དག་ལམ་གྱི་རིམ་པར་སྒྲིག་ཚུལ་མདོ་ཙམ་བརྗོད་ཟིན་ཏོ༎
དེ་ལ་སྤྱིར་ཕྱི་ནང་གཞན་གསུམ་སྦྱོར་ཚུལ་རྒྱས་པར་དཔལ་དུས་ཀྱི་འཁོར་ལོ་ནས་བཤད་
ལ། དེ་ཉིད་རྒྱུད་སྡེ་གཞན་གྱི་སྐབས་སུ་ཡང་འཁྱེར་ཤེས་དགོས་ཏེ། དེ་ཡང་བདེ་ཀྱཻ་ལྟ་བུ་ད་ལྟ་
ཡོངས་གྲགས་པའི་བརྟགས་གཉིས་དང་། བདེ་མཆོག་ཉུང་ངུའི་རྒྱུད་དུ། ཕྱི་ནང་གཞན་གསུམ་སྦྱོར་
ཚུལ་རྒྱས་པར་མི་གསལ་ཡང་། རྩ་རྒྱུད་རྒྱས་པ་འབུམ་ལྔ་བསྡུས་པ། དགྱེས་པ་རྡོ་རྗེ་དང་། བདེ་
མཆོག་མངོན་བརྗོད་དང་། འབུམ་པ་ནས་རྒྱས་པར་བཤད་དོ། །དེ་བཞིན་དུ་རྡོ་རྗེ་འཇིགས་བྱེད་
ཀྱི་རྟོག་བདུན་ན་མི་གསལ་ཡང་། རྩ་རྒྱུད་རྒྱས་པ་དང་། རྟོག་པ་གསུམ་པ་ན་ཕྱི་ནང་གཞན་གསུམ་
སྦྱོར་ཚུལ་དང་དག་པ་དྲན་པའི་ཚུལ་རྣམས་རྒྱས་པར་ཡོད་པར་བཤད་དོ། །བཟླས་པའི་སྐབས་སུ་
རྭ་པ་རྣམས་ཀྱི་ལུགས་ལ་རྩ་སྔགས། སྡེ་བརྒྱད་ཀྱི་སྲོག་སྙིང་ཡིན་པས། མན་ངག་དང་མི་ལྡན་པར་
སྙིང་ཁར་མི་འགོད་ལ། མན་ངག་དང་ལྡན་པའི་སྒོ་ནས་འགོད་པར་བྱེད་དོ། །དེའི་མན་ངག་ནི་རང་
གི་སྙིང་ཁར་འཁོར་ལོ་རྩིབས་བརྒྱད། དེའི་སྟེང་དུ་པདྨ་འདབ་མ་བརྒྱད། འདབ་མ་རྣམས་འཁོར་
ལོའི་རྩིབས་ཀྱི་བར་དུ་གནས་པ་དེའི་ལྟེ་བ་ལ་ཧཱུཾ་ཡིག །འདབ་མ་རྣམས་ལ་ཡ་མ་རཱ་ཛ་ཞེས་སོགས་
ཡི་གེ་བཞི་བཞི་འདབ་མ་རེ་རེའི་སྟེང་དུ་གནས་པ་སྟེང་ཨོཾ་འོག་ཏུ་ཧཱུཾ་ཧཱུཾ་ཕཊ་སྭཱཧཱ། ཞེས་བརྗོད་ནས་
བཟླས་པ་བྱེད་པ་ནི། མན་ངག་གསེར་ཆོས་སུ་བྱེད་དོ༎
རང་གི་ལུགས་ལ། སྙིང་ཁར་ཏིང་ངེ་འཛིན་སེམས་དཔའི་ཧཱུཾ་ཡིག་གི་མཐའི་ནང་སྐོར་ལ།
ཡ་མན་ཏ་ཀ །བར་སྐོར་ལ་ཧྲཱིཿ་ཥྛཱིཕྱི་སྐོར་ལ་རྩ་སྔགས་བཀོད་ནས། སྔགས་རྣམས་ཁ་དོག་ནག་པོ་
འོད་ཟེར་འབར་བའི་རྣམ་པར་བསམས་ནས་བཟླའོ། །དེ་དམིགས་པ་མི་གསལ་ན། དེ་ཀ་ལ་སེམས་
བཟུངས་ནས་ཀློག་པའི་ཚུལ་དུ་བཟླ། དམིགས་པ་གསལ་ན་གང་བཟླས་པའི་སྔགས་ཕྲེང་གི་ཡི་
གེ་རྣམས་ལ་ཁྲོ་བོའི་ཚོགས་དཔག་ཏུ་མེད་པ། རྩ་ཞལ་གྱི་ཤངས་ཕུག་ནས་རླུང་ཕྱིར་འབྱུང་བ་དང་

འཇིགས་བྱེད་བཅུ་གསུམ་མའི་བསྐྱེད་རིམ། 29
མཉམ་དུ་ཕྱོགས་བཅུར་འཕྲོས། གདོན་བགེགས་ཐམས་ཅད་ཚར་བཅད། རླུང་ནང་དུ་འཇུག་པ་དང་
ལྷན་ཅིག་ཏུ། སྔགས་འཕྲེང་རང་ལ་ཐིམ་པར་བསམས་ནས་ཞལ་དགུ་ག་ནས། འབྲུག་གི་སྒྲ་ལྟར་
འུར་འུར་སྒྲོགས་པར་བསམས་ནས་བཟླའོ། །ཕྲེང་རྡོག་རྣམས་འདོད་ཆགས་གཤིན་རྗེའི་གཤེད་ཞུ་
བ་ལས་བྱུང་བའི་ཁྲག་འཛག་པའི་མགོ་བོར་བལྟས་ནས། གཡས་མཐེ་བོང་ལྕགས་ཀྱུ་ལྟ་བུས་ཡི་
དམ་གྱི་སྐུ་རེ་རེ་རང་གི་ལུས་ལ་སིབ་སིབ་ཐིམ་པར་བསམས་ལ་ཕྲེང་བ་དབབ་བོ། །ཞེས་པ་འདི་
བཅོམ་ལྡན་འདས་དཔལ་རྡོ་རྗེ་འཇིགས་བྱེད་ཀྱི་བསྐྱེད་རིམ་ལ་སློབ་ཚུལ་མཁས་གྲུབ་ཐམས་ཅད་
མཁྱེན་པ་དགེ་ལེགས་དཔལ་བཟང་པོས་མཛད་པའོ། །སརྦ་མངྒ་ལཾ༎